मैनहैटेन मे जनमल आ पोसाइल स्कार्लेट, लइकाईंए से अभिनेत्री बनल चाहत रही आ सभसे पहिले ऑफ ब्रोडवे के तमासा मे पाट कइली। इनकर पहिलका फिलिम नॉर्थ रहे जौन 1994 मे आइल रहे। मैनी एंड लो (1996), द हॉर्स विशपरर (1998) आ घोस्ट वर्ल्ड (2001) जइसन फिल्मन से इनकरा प्रसिद्धी भेंटाइल। 2003 मे लॉस्ट इन ट्रांसलेशन, मे आपन किरदारन से ई वयस्क किरदार कइल चालू कइली, जेकरा ला इनकरा सम्मान मिलल। एह सभ फिल्मन आ अ लव सॉन्ग फॉर बॉबी लॉन्ग (2004) आ मैच प्वाइंट (2005) मे करदार सभ ला इनकरा गोल्डन ग्लोब अवॉर्ड ला नामांकित कइल गइल।